ઉત્તર પ્રદેશમાં પરંપરાગત પ્રતિદ્વંદ્વી મનાતી સમાજવાદી પાર્ટી અને બહુજન સમાજ પાર્ટીએ એકસાથે મળી ભાજપને પહેલા ગોરખપુર અને પછી ફૂલપુરની પેટાચૂંટણીમાં હરાવ્યો. જો એસપી-બીએસપી (પ્લસ કોંગ્રેસ-આરએલડી)ની આ દોસ્તી 2019 સુધી રહેશે તો ભાજપ માટે મુશ્કેલી ઊભી થઈ શકે છે. પત્રકાર શરત પ્રધાન કહે છે કે, એક થવું એ અખિલેશ અને માયાવતીની રાજકીય મજબૂરી બની ગયું છે. ગઠબંધન વિના તેઓ મોદીના નેતૃત્વ હેઠળના ભાજપને રોકી નહિ શકે. એક બીજો સવાલ એ છે કે, શું આ બંને પાર્ટીઓના કોર વોટર્સ (એસપી માટે પછાત અને મુસ્લિમ, બીએસપી માટે દલિત) એકબીજાના કેન્ડિડેટ્સને સપોર્ટ કરશે? સીએસડીએસના સંજય કુમાર કહે છે કે, અખિલેશની સરખામણીમાં તેમનો વોટ ટ્રાન્સફર કરવાની ક્ષમતા માયાવતીમાં વધુ છે.